kardosdrur/scandi-wiki huggingface dataset:
Antonio Cabrini

Antonio Cabrini () er ein italiensk tidlegare fotballspelar frå Cremona i Italia. Han spela venstreback på Italia sitt vinnarlag i VM i fotball 1982. Cabrini spela 13 sesongar for Juventus, og var med på å vinne alle dei tre europeiske fotballturneringane, samt seks seriemeisterskap og to cupmeisterskap i Italia.

Han var landslagstrenar for Italia sitt kvinnelandslag i fotball frå 2012 til 2017.

Karriere

Klubbspel
Cabrini debuterte for den italienske tredjenivå-klubben Cremonese i 1973/74-sesongen. Sommaren 1975 fekk han proffkontrakt med Serie B-klubben Atalanta i Bergamo, der han spela ein sesong. Sommaren 1976 gjekk Cabrini over til toppklubben Juventus. Dei neste tretten sesongane spela han 297 kampar og skåra 33 mål for klubben frå Torino. Han var med å vinne det som var av viktige turneringar; den italienske Serie A seks gongar mellom 1977 og 1986, UEFA-cupen 1977, den italienske fotballcupen to gongar, Cupvinnarcupen 1984 og Europacupen 1985. Sommaren 1989 vart han overført til Bologna, der han spela to sesongar før han la opp i 1991.

Landslagsspel
Cabrini debuterte på Italia sitt landslag i laget sin opningskamp under VM i fotball 1978 i Argentina, mot Frankrike. Dei neste ni åra var han fast på venstrebackplassen til Italia. VM 1978 enda med Italia på fjerdeplassen, etter tap mot Brasil i bronsekampen. Ny bronsefinale vart det under EM i fotball 1980 på heimebane, med Tsjekkoslovakia som motstandar. Atter vart det italiensk tap, no 8-9 etter straffeskyting.

I VM i fotball 1982 i Spania spela Italia seg fram til finalen, der laget møtte Vest-Tyskland. Midtvegs i fyrste omgangen fekk Italia straffespark, på stillinga 0-0. Cabrini tok straffa, og bomma, han vart då den fyrste straffeeksekutøren som missa på eit straffespark i ein VM-finale. Italia vann likevel finalen med resultatet 3-1.

VM i fotball 1986 vart Cabrini si siste store turnering. Italia rauk ut i åttedelsfinalen etter 0-2 mot Frankrike. Cabrini spela sin 73. og siste landskamp for det italienske landslaget i oktober 1987 i ein EM-kvalfiseringskamp mot Sveits. Han skåra i alt ni landslagsmål, noko som den gongen var rekord for ein italiensk forsvarsspelar.

Merittar
VM-gull 1982 for Italia
Vinnar av Europacupen 1985 med Juventus
Vinnar av Cupvinnarcupen 1984 med Juventus
Vinnar av UEFA-cupen 1977 med Juventus
Italiensk seriemeister 1977, 1978, 1981, 1982, 1984 og 1986 med Juventus
Italiensk cupmeister 1979 og 1983 med Juventus

Bakgrunnsstoff

Kjelder

Denne artikkelen bygger på «Antonio Cabrini» frå ,  den 28. juni 2012.  

Italienske fotballspelarar
Atalanta-spelarar
Bologna-spelarar
Cremonese-spelarar
Juventus-spelarar
Spelarar i Fotball-VM 1978
Spelarar i Fotball-EM 1980
Spelarar i Fotball-VM 1982
Spelarar i Fotball-VM 1986
Tonje Angelsen

Tonje Angelsen () er ein friidrettsutøvar frå Trondheim. Ho vart norsk meister i høgdehopp i 2011. I 2012 vann ho EM-sølv i Helsingfors med eit hopp på 1,97 m.

Aktiv
Angelsen slo gjennom i 2006-sesongen, då ho sette norsk aldersrekord for 16-åringar med eit bestehopp på 1,82 meter. Under noregsmeisterskapen same året fekk ho bronsemedaljen etter å ha hoppa 1,81 m, to centimeter bak noregsmeisteren Stine Kufaas og med same resultat som sølvvinnaren Anne Gerd Eieland.

Både i 2007 og 2008 sleit ho med ei korsbandskade, og fyrst i 2009 kunne ho atter måle seg mot dei beste norske. Ho erobra sølvmedaljen under NM 2009 på Lillehammer med 1,84 m, Stine Kufaas vann gullet med 1,87 m.

I juni 2010 sette Angelsen ny personleg rekord med 1,89 m under Tyrvingleikane i Bærum. To månader seinare kom ho på bronseplassen under NM i friidrett 2010 i Sandnes. Ho hoppa då 1,81 m og var dermed åtte centimeter bak gull- og sølvvinnarane.

I februar 2011 vann ho NM innandørs med ny personleg rekord på 1,91 m. Under EM i friidrett innandørs 2011 i Paris tre veker seinare forbetra ho persen til 1,92 m. Sommarsesongen starta med fleire hopp over 1,89 m. 16. juli, under EM i friidrett for utøvarar under 23 år i Ostrava klarte ho atter å kome over 1,92 m-lista og vart nummer fire. Midt i august månad vart ho noregsmeister i høgdehopp for fyrste gong, då ho under noregsmeisterskapen i Breim noterte seg for 1,86 m, same høgda som Kufaas, men med færre riv enn den tidlegare klubbkameraten. Ho deltok i VM i friidrett 2011 i Daegu i Sør-Korea, men klarte ikkje å kvalifisere seg til finalen.

Angelsen starta 2012-sesongen med å hoppe 1,93 under eit innandørsstemne i Trondheim i januar. Same høgda nådde ho då ho ein månad seinare vart nordisk innandørsmeister. 24. mai forbetra ho sin personlege rekord til 1,95 m under eit stemne på Bislett stadion i Oslo. Under EM i friidrett 2012 i Helsingfors sette ho 28. juni personleg rekord med 1,97 m og vann sølvmedaljen i høgdehopptevlinga, europameisteren Ruth Beitia frå Spania stoppa på same høgda, men hadde færre riv. Under Sommar-OL 2012 i London greidde ho ikkje å kvalifisere seg til finalen.

Kjelder
Denne artikkelen bygger på «Tonje Angelsen» frå ,  den 28. juni 2012.

Fotnotar

Bakgrunnsstoff
 
 

Norske høgdehopparar
Noregsmeistrar i friidrett
Kongepokalvinnarar i friidrett
Norske deltakarar under sommar-OL 2012
Friidrettsutøvarar under sommar-OL 2012
Norske deltakarar under sommar-OL 2016
Friidrettsutøvarar under sommar-OL 2016
Folk frå Trondheim
Dalarö

Dalarö er ein svensk tettstad i Haninge kommun i Stockholms län i landskapet Södermanland. I 2005 hadde tettstaden 1 190 innbyggjarar. 

Utanfor Dalarö ligg Dalarövraket Bodekull, vraket etter eit orlogsfartøy frå 1600-talet, på 28-30 meters djupne, og Jutholmsvraket, vraket av eit handelsfartøy frå 1700-talet som ligg på 13 meters djupne.

Galleri

Kjelder
Denne artikkelen bygger på «Dalarö» frå ,  den 29. juni 2012.  

Haninge kommun
tettstader i Stockholms län
Gimmersta

Gimmersta er ein svensk tettstad i Tyresö kommun i Stockholms län i landskapet Södermanland. I 2005 hadde tettstaden 305 innbyggjarar.

Kjelder
Denne artikkelen bygger på «Gimmersta» frå ,  den 29. juni 2012.  

Tyresö kommun
tettstader i Stockholms län
Abbekås

Abbekås er ein tettstad i Skurups kommun i Skåne län i Sverige. Abbekås ligg mellom Ystad og Trelleborg på sørkysten av Skåne, og har eit areal på 0,88 km. I 2020 hadde tettstaden 851 innbyggjarar.

Abbekås er omtalt i songen «Abbekåsagåsen Joakim» av Edvard Persson.

Kjelder

Denne artikkelen bygger på «Abbekås» frå ,  den 29. juni 2012.

Bakgrunnsstoff
Abbekås Byalag 

Skurups kommun
tettstader i Skåne län
Abborrberget

Abborrberget er ein svensk tettstad i Strängnäs kommun i Södermanlands län i Södermanland. I år 2005 hadde tettstaden 1 814 innbyggjarar. Han ligg på øya Tosterön i Mälaren like over eit sund frå Strängnäs.

Kjelder
Denne artikkelen bygger på «Abborrberget» frå ,  den 29. juni 2012.

Bakgrunnsstoff

Strängnäs kommun
tettstader i Södermanlands län
Åhus

Åhus er ein tettstad i Kristianstads kommun i austlege Skåne, ved utløpet til Helge å i Hanöbukten. Staden har 10 487 fastboende (2020) og mottar mange sommargjester.

Historie 
Åhus si historie går tilbake til sein jernalder, då ein viktig handelsplass blei etablert litt lenger opp langs elva i forhold til dagens Åhus. Namnet kjem frå det oldnordiske ordet aos, som tyder «elveos». Åhus var då ein del av det danske riket. På 1100-talet blei det oppført ei borg utanfor byen etter kontinentalt førebilete, truleg av erkebiskop Eskil i Lund. Denne borga fekk namnet Aose-hus. Blømingstida opplevde byen frå 1200- til 1400-talet, då han høyrte under Lunds erkebispesete. Mellom anna blei det då oppført ein bymur; i dag er restane etter denne muren dei  best bevarte restane av ein ringmur frå mellomalderen i Sverige. Dei eldste, kjende byrettane er frå 1326, men i følgje byen sin eigen tradisjon reknar ein med at byen blei grunnlagt i 1149, då erkebiskop Eskil fekk han i forlening.

Byen mista mykje av tydinga si i og med reformasjonen på 1500-talet, eit hundreår då òg svenske plyndringstog råka området hardt og mellom anna la borga i ruinar. Nedgangstida enda med at Åhus mista byrettane sine i 1617, då Christian IV grunnla festningsbyen Christianstad. I 1658 tilfalt Åhus saman med resten av Skåne Sverige ved freden i Roskilde.

På 1720-talet byrja ein å dyrke tobakk ved Åhus. Dyrkinga stoppa på midten av 1960-talet. I moderne tid er Åhus blitt kjent for  ålefiske og for produksjonen av Absolut vodka.

Kjelder
Denne artikkelen bygger på «Åhus» frå ,  den 29. juni 2012.  
 

Kristianstads kommun
tettstader i Skåne län
Åled

Åled er ein svensk tettstad i Halmstads kommun i Hallands län i Halland. I 2005 hadde tettstaden 1 536 innbyggjarar. Åled ligg cirka 10 kilometer nordaust for Halmstad.

Kjelder
Denne artikkelen bygger på «Åled» frå ,  den 29. juni 2012.  

tettstader i Halmstads kommun
Anderstorp

Anderstorp er ein tettstad i Gislaveds kommun i Jönköpings län i Småland i Sverige. I 2005 hadde tettstaden 4 987 innbyggjarar. Anderstorp ligg cirka 5 kilometer søraust for Gislaved. Tettstaden ligg ved riksveg 27, og næringslivet er prega av småindustri. Totalt har Anderstorp over 220 føretak, og dei største bransjene er metallvare- og plastindustri. Dei største bedriftene er Kendrion Holmbergs AB, Plastunion AB, Newell Rubbermaid, og ABA of Sweden AB, ETAC AB.

I Anderstorp ligg òg Scandinavian Raceway der Sveriges Grand Prix i Formel 1 blei arrangert mellom 1973 og 1978.

Kjelder
Denne artikkelen bygger på «Anderstorp» frå ,  den 29. juni 2012.

Bakgrunnsstoff 
Gislaveds kommun – Anderstorp  
Anderstorps Samhällsförening  

Gislaveds kommun
tettstader i Jönköpings län
Balsby

Balsby er ein tettstad i Kristianstads kommun i Skåne län i Sverige. I 2010 hadde tettstaden 430 innbyggjarar.

Tettstaden ligg cirka seks kilometer nord for Kristianstad.

Kjelder
Denne artikkelen bygger på «Balsby» frå ,  den 30. juni 2012.  

Kristianstads kommun 
tettstader i Skåne län
Båtskärsnäs

Båtskärsnäs er ein svensk tettstad i Kalix kommun i Norrbottens län i landskapet Norrbotten. I år 2020 hadde tettstaden 208 innbyggjarar.

Kjelder
Denne artikkelen bygger på «Båtskärsnäs» frå ,  den 30. juni 2012.  
 

Kalix kommun

tettstader i Norrbottens län
Kalix kommun
Björke

Björke er ein tettstad i Gävle kommun i Gävleborgs län i landskapet Gästrikland i Sverige. I 2005 hadde tettstaden 338 innbyggjarar.

Kjelder
Denne artikkelen bygger på «Björke» frå ,  den 30. juni 2012.  

Gävle kommun
tettstader i Gävleborgs län
Blåsmark

Blåsmark er ein svensk tettstad i Piteå kommun i Norrbottens län i landskapet Norrbotten. I 2005 hadde tettstaden 332 innbyggjarar. Blåsmark ligg cirka femten kilometer sørvest for Piteå.

Kjelder
Denne artikkelen bygger på «Blåsmark» frå ,  den 30. juni 2012.  

Piteå kommun
tettstader i Norrbottens län
Blattnicksele

Blattnicksele er eit 54 hektar stort småstad i Sorsele kommun i Västerbottens län i landskapet Lappland i Sverige. Staden hadde 205 innbyggjarar i 2000, og 187 innbyggjarar i 2005.

Kjelder
Denne artikkelen bygger på «Blattnicksele» frå ,  den 30. juni 2012.

Bakgrunnsstoff

 Nettstaden til Blattnicksele

Sorsele kommun
tettstader i Västerbottens län
Blikstorp

Blikstorp er ein svensk tettstad i Hjo kommun i Västra Götalands län i landskapet Västergötland. I 2005 hadde tettstaden 206 innbyggjarar.

Kjelder
Denne artikkelen bygger på «Blikstorp» frå ,  den 30. juni 2012.

Bakgrunnsstoff

Hjo kommun
tettstader i Västra Götalands län
Boden

Boden er ein by i Norrbottens län i landskapet Norrbotten i Sverige. Byen er administrasjonssenter for Bodens kommun, og i 2005 hadde byen 18 680 innbyggjarar. Boden fekk bystatus i 1919.

Historie
Opphavleg var Boden ei kyrkjebygd ("kyrkby") i Överluleå sokn. Første skriftlege omtale av Boden er Bodebyn frå 1539, der namnet stammar frå. I 1543 hadde bygda sju gardar. Tidlegare var samar busette her.

Överluleå kyrkje blei bygd frå 1827, og dermed blei sentrum flytta til Bodträsk frå Heden. Nedanfor kyrkja danna det seg ei lita kyrkjebygd. Formålet var at folkesetnaden skulle ha nokre stader å bu når dei skulle vere med på gudstenesta.

På 1860-talet byrja ein å legge til rette for frakt av jernmalm langs Luleälven. For å unngå fossane i elva byrja ein å grave ein kanal sør for elva mellom Heden og noverande Boden Kraftstasjon. Prosjektet, som blei kalla Engelske kanalen, blei avbrote, men enkelte stader i terrenget kan ein framleis sjå restar av den halvferdige kanalen.

Sidan slutten av 1800-talet har byen vore det viktigaste knutepunktet for jernbanen i dei nordlegaste delane i landet. Jernmalm frå gruvene i Kiruna og Malmberget vert transportert gjennom Boden, anten til stålverka i Luleå eller vidare sørover i landet. Òg Haparandabanen går ut frå Boden. Stambanen gjennom øvre Norrland knyter byen med dei sørlege landsdelane. Banen blei bygd 1883-1894, og elektrifisert 1939-42. Han har fleire svingar og større helling enn det som er lov for moderne jernbaner. Gjennomsnittsfarten er 85 km/t, trass i fleire utbetringar.

Kjelder

Denne artikkelen bygger på «Boden» frå ,  den 30. juni 2012.  
 

Bodens kommun
Byar i Sverige
Tettstader i Norrbottens län
Bollstabruk

Bollstabruk er ein svensk tettstad i Kramfors kommun i Västernorrlands län i landskapet Ångermanland. I 2010 hadde tettstaden 1 871 innbyggjarar.

Kjelder
Denne artikkelen bygger på «Bollstabruk» frå ,  den 30. juni 2012.  

Kramfors kommun
tettstader i Västernorrlands län
Bor i Småland

Bor er ein svensk tettstad i Värnamo kommun i Jönköpings län i Småland. I 2005 hadde tettstaden 1 333 innbyggjarar.

Kjelder
Denne artikkelen bygger på «Bor (Småland)» frå ,  den 30. juni 2012.

Bakgrunnsstoff

Värnamo kommun
tettstader i Jönköpings län
Braås

Braås er ein svensk tettstad i Växjö kommun i Kronobergs län i Småland. I 2005 hadde tettstaden 1 567 innbyggjarar.

Kjelder
Denne artikkelen bygger på «Braås» frå ,  den 30. juni 2012.

Bakgrunnstoff

Växjö kommun
tettstader i Kronobergs län
Brantevik

Brantevik er ein tettstad i Simrishamns kommun i Skåne län i Sverige. I 2020 hadde tettstaden 353 innbyggjarar.

Kjelder
Denne artikkelen bygger på «Brantevik» frå ,  den 30. juni 2012.  
 

Simrishamns kommun
tettstader i Skåne län
Enviken

Enviken er ein svensk tettstad i Falu kommun i Dalarnas län i landskapet Dalarna. I 2005 hadde tettstaden 594 innbyggjarar.

Kjelder 
Denne artikkelen bygger på «Enviken» frå , den 30. juni 2012. 

Falu kommun
Tettstader i Dalarnas län
Ersnäs

Ersnäs er ein svensk tettstad i Luleå kommun i Norrbottens län i landskapet Norrbotten. I 2005 hadde tettstaden 299 innbyggjarar. 

Musikaren Ralph Lundsten er fødd i Ersnäs, og fødeheimen hans er no ein populær restaurant, Ralph Lundsten-gården.

I Ersnäs blir dyrka det mykje potet.

Kjelder 
Denne artikkelen bygger på «Ersnäs» frå ,  den 30. juni 2012.

Bakgrunnsstoff

Luleå kommun
tettstader i Luleå kommun
Figeholm

Figeholm er ein tettstad i Oskarshamns kommun i Kalmar län i Småland i Sverige. I 2020 hadde tettstaden 837 innbyggjarar.
I tettstaden finn ein sjøredningsstasjonen Simpevarp.
 
Ved Figeholm ligg kjernekraftverket OKG.

Kjelder
Denne artikkelen bygger på «Figeholm» frå ,  den 4. juni 2023.  
 

Oskarshamns kommun
tettstader i Kalmar län
Forsbacka

Forsbacka er ein tettstad i Gävle kommun i Gävleborgs län i landskapet Gästrikland i Sverige. I 2005 hadde tettstaden 1 748 innbyggjarar.

Kjelder
Denne artikkelen bygger på «Forsbacka» frå ,  den 1. juli 2012.

Bakgrunnsstoff

Gävle kommun
tettstader i Gävleborgs län
Gammelgården

Gammelgården er ein svensk tettstad i Kalix kommun i Norrbottens län i landskapet Norrbotten. I år 2005 hadde tettstaden 307 innbyggjarar.

Kjelder
Denne artikkelen bygger på «Gammelgården» frå ,  den 1. juli 2012.  

tettstader i Norrbottens län
Kalix kommun
Gånghester

Gånghester er ein svensk tettstad i Borås kommun i Västra Götalands län i landskapet Västergötland. I 2005 hadde tettstaden 1 549 innbyggjarar.

Kjelder
Denne artikkelen bygger på «Gånghester» frå ,  den 1. juli 2012.  

Borås kommun
tettstader i Västra Götalands län
Gardsjönäs

Gardsjönäs er ein tettstad i Storumans kommun i Västerbottens län i Sverige som ligg imellom Storuman og Tärnaby. Han ligg på eit nes attmed Gardsjön.

Kjelder
Denne artikkelen bygger på «Gardsjönäs» frå ,  den 1. juli 2012.  

tettstader i Västerbottens län
Storumans kommun
Glanshammar

Glanshammar er ein svensk tettstad i Örebro kommun i Örebro län i landskapet Närke. I 2005 hadde tettstaden 724 innbyggjarar.

Kjelder
Denne artikkelen bygger på «Glanshammar» frå ,  den 1. juli 2012.

Bakgrunnsstoff

Örebro kommun
tettstader i Örebro län
Amerikabever

Amerikabever eller nordamerikansk bever (Castor canadensis) er ein av dei to artane av bever. Han skil seg frå europeisk bever ved leveområdet sitt; opphavleg levde den amerikanske beveren berre i Nord-Amerika, i dagens USA, Canada og Mexico. I dag er han også introdusert til Sør-Amerika, og det finst grupper med amerikabever i Europa. Amerikabever kan delast inn i ei rekkje underartar.

Utsjånad 

Utsjånaden hjå amerikabever er annleis enn europeisk bever på ei rekkje punkt, m.a. er den amerikanske varianten noko mindre enn hin. Også genetisk er dei ulike, då amerikabever har 40 kromosom medan den europeiske har 48. I Russland har ein gjort omfattande forsøk på å kryssa dei to artane, men det nærmaste ein kom ein hybridbever, var ein daudfødd unge. Difor er det lite truleg at ein vil få slike hybridbeverar sjølv om artane nokre stader lever på same område.

Forplanting 

I motsetnad til dei fleste gnagarar er beverane monogame dyr. Om lag 20 % av toårige beverar reproduserer seg, men vanlegvis skjer ikkje dette før det tredje leveåret. Beverane får eitt kull i året. Hoene går då drektige i ca. 128 dagar og før frå 2-6 ungar.

Historie 

Opphavleg reknar ein med at det levde mellom 100 og 200 millionar bevereksemplar i Amerika før europerane oppdaga kontinentet. Det vart drive omfattande pelsjakt på bever i Amerika frå 1600-talet og oppover. Då ein innførte vernetiltak for beveren seint på 1800- og i byrjinga av 1900-talet var beverbestanden i Amerika svært liten. I dag finst det mellom 10 og 15 millionar beverar på kontinentet. Mange stader vert beveren no sett på som eit skadedyr, særleg når dei går inn i urbane byområde og lever der. 

På Eldlandet, der beveren vart innført på 1940-talet på grunn av pelsen, har dyret gjort store skader. Beveren har ingen naturlege fiendar her, og trea han feller gror ikkje til att på same måten som nordamerikanske tre. Difor har ein vedteke ein plan for å utrydda beveren frå området.

Kjelder 

Denne artikkelen bygger på «North American Beaver» frå , den 1. juli 2012.

Bakgrunnsstoff 
 

Beverar
Potetopptakar

Potetopptakar er ei jordbruksmaskin som vert nytta for å hausta potet. Dei fyrste potetopptakarane vart dregne av hestar, men moderne opptakarar er traktorreiskap.

Typar 
Det finst mange ulike typar potetopptakarar.

Kastehjulopptaker 

Den eldste typen er kastehjulopptakaren, som var hestedregen. Han vart utvikla av Hanson and Coleman i Storbritannia i 1852. Kastehjulet vart drive rundt av det eine hjulet på maskina. Dei fyrste potetopptakarane for traktor var òg av denne typen, med drift frå kraftuttaket. Han har eit eit skjer som går under potetknollane og løftar dei litt opp, før ein roterande aksling med tinnar tek tak i dei og kastar jord og potet 2—3 m til den eine sida. Potetane vert så plukka for hand. Nokre opptakarar av denne typen har ein duk som heng ned litt ut frå kastehjulet, for at poteten skal verta liggande meir samle. Metoden er difor arbeidskrevjande, men samanlikna med å nytta potethakke sparar ein likevel arbeid. Kastehjulopptakar kan føra til noko skade på poteten.

Belteopptakar 

Denne typen har skjer som går under potetknollane og fører dei opp på eit transportbelte. Beltet, som er glissent, vert rista, slik at jord og stein dett gjennom når det er i rørsle. Dei fyrste belteopptakarane la potetane på marka, slik at dei måtte plukkast for hand. Moderne belteopptakarar fører potetane opp i ein kasse eller oppsamlingstank, eller via eit anna transportbelte over i ein tilhengar dregen av ein annan traktor som køyrer attmed. Nokre belteopptakarar har ei plattform der ein kan stå og plukka ut stein og anna rusk, eller sortera potetane. Det vert produsert både enkelt- og torads-belteopptakarar. 

Små belteopptakar kan vera monterte i trepunktsopphenget, medan større maskinar er slepereiskap. Underhaug fabrikk på Jæren produserte i mange år trepunktsmonterte belteopptakarar, der potetane vert samla opp i store trekassar. Belta på maskinane vert drivne frå kraftuttaket på traktoren. Det er ofte vått og dårleg framkomlegheit under potethausting, så nokre maskiner av denne typen har hydrostatisk drift på hjula.

Sjølvgåande opptakarar 
Sjølvgåande potetopptakarar er mynta på store bruk, eller entreprenørar. Dei kan hausta frå ei til fire renner i gongen. Dei er i grove trekk oppbygde på same måte som belteopptakarar for traktor, men har større kapasitet. Dei har ofte ei plattform for ein eller fleire personar som plukkar ut stein og rusk. Ofte er dei utstyrte med innebygd førarhus, om lag som på ein skurtreskjar. For at slike maskinar skal vera lønsame, krevst det store areal.

Galleri

Referansar 

Jordbruksmaskinar
Innhausting
Potetdyrking
Gräsmyr

Gräsmyr er ein liten tettstad i Nordmalings kommun i Västerbottens län, Sverige.

Kjelder 
Denne artikkelen bygger på «Gräsmyr» frå , den 2. juli 2012. 

Nordmalings kommun
Tettstader i Västerbottens län
Gunnarskog

Gunnarskog er ein svensk tettstad i Arvika kommun i Värmlands län i landskapet Värmland. I 2005 hadde tettstaden 280 innbyggjarar.

Kjelder
Denne artikkelen bygger på «Gunnarskog» frå ,  den 2. juli 2012.  

Arvika kommun
tettstader i Värmlands län
Gusselby

Gusselby er ein svensk tettstad i Lindesbergs kommun i Örebro län i landskapet Västmanland. I 2005 hadde tettstaden 312 innbyggjarar. Gusselby ligg nokre kilometer nord for Lindesberg.

Kjelder
Denne artikkelen bygger på «Gusselby» frå ,  den 2. juli 2012.  

Lindesbergs kommun
tettstader i Örebro län
Hammarstrand

Hammarstrand er ein svensk tettstad i Jämtlands län i Jämtland. Det er administrasjonssenter i Ragunda kommun og i 2005 hadde tettstaden 1 061 innbyggjarar. Staden ligg ved Indalsälven, om lag 100 km søraust for Östersund og 130 km nordvest for Sundsvall.

Namnet indikerer at det har vore ei strand på staden, og før 1796 låg Hammarstrand ved breidda av den dåverande Ragundasjön, som i austlege ende hadde det 35 meter høge fossefallet Storforsen, òg kalla Gedungsen. For å gjere det lettare å fløyte tømmer byrja ein å lage ein kanal på sørsida av fossen. Men vårflaumen 6.-7. juni 1796 feide med seg heile kanalen og opna elva for det elveleiet ho hadde før siste istid. På fire timar vart heile den 25 km lange Ragundasjön tømd for tre millionar kubikkmeter vatn. Det gamle elveløpet og Gedungsen blei tørrlagt og blir kalla no Döda fallet. Det er ei av dei største naturkatastrofane i Sverige nokonsinne.

I staden for ein stor sjø med ein foss i austlege ende, fekk ein no eit område som folk etter kvart tok i bruk. Fossen låg no i vestenden og blei kalla Hammarforsen, og var god for kverner og til andre føremål, så folk byrja å busette seg her. Midt på 1800-talet blei det oppdaga ei jernhaldig kjelde der det før hadde vore sjø, og det blei etablert eit badehotell. I 1900 fekk staden posthus, seinare kom andre sentrumsfunksjonar. I 1928 blei ein kraftstasjon etablert. Då Fors, Stugun og Ragsunda kommunar blei slått saman i 1974, blei Hammarstrand vald som administrasjonssenter.

Ragunda gamla kyrka er frå 1400-talet, bygd av ein raud granitt som blir kalla ragundagranitt og låg like ved stranda av Ragundasjön. Midt på 1800-talet blei det bygd ei ny kyrkje nord for den gamle.

Hammarstrand var òg kjend for sin bob- og akebakke. Den første VM-konkurransen blei arrangert i 1967, sidan var det VM der både i 1975 og 1981. EM har blitt arrangert i 1970, 1976, 1978 og 1986. Dei milde vintrane har derimot gjort at banen ikkje har vore i bruk dei seinare åra.

Kjelder

Denne artikkelen bygger på «Hammarstrand» frå ,  den 2. juli 2012.  

Ragunda kommun
Tettstader i Jämtlands län
Härryda

Härryda er ein svensk tettstad i Härryda kommun i Västra Götalands län i Västergötland. I 2005 hadde tettstaden 861 innbyggjarar.

Kjelder
Denne artikkelen bygger på «Härryda» frå ,  den 2. juli 2012.

Bakgrunnsstoff

Härryda kommun
tettstader i Västra Götalands län